ଭୁବନେଶ୍ୱର ୧୬/୦୧ : ଶନିବାର ଦିନ ନ୍ୟାୟ ଦେବତା ଶନିଦେବଙ୍କୁ ପୂଜା କରିବାର ବିଧାନ ରହିଛି। ଶନିଦେବଙ୍କୁ ପୂଜା କଲେ ଭକ୍ତଙ୍କ ସବୁ ସଙ୍କଟ ଦୂର ହୋଇଥାଏ ବୋଲି କୁହାଯାଏ। ତାସହ ଯେଉଁମାନଙ୍କ ସାଢେସାତୀ ଚାଲୁଥାଏ ତାହା ବି ଦୂର ହୋଇଥାଏ ବୋଲି କୁହାଯାଏ। ଶନିବାର ଦିନ ସମ୍ପୂର୍ଣ୍ଣ ନିୟମାନୁସାରେ ପୂଜା ଓ ବ୍ରତ ପାଳନ କଲେ ଶନିଦେବଙ୍କ କୃପା ପ୍ରାପ୍ତ ହୋଇଥାଏ। ଶନିଙ୍କ କ୍ରୋଧରୁ ବର୍ତ୍ତିବା ଅତ୍ୟନ୍ତ ଜରୁରୀ। ନଚେତ ବ୍ୟକ୍ତି ଉପରେ ଅନେକ ଦୋଷ ଲାଗିଥାଏ। ଶନିବାର ଦିନ ଭୁଲ ଜିନିଷ ଘରକୁ ଆଣିଲେ ଶନିଦେବଙ୍କ ପ୍ରକୋପର ସାମ୍ନା କରିବାକୁ ପଡିଥାଏ। ଏହିସବୁ ଜିନିଷ କିଣିଲେ କିମ୍ବା ଘରକୁ ଆଣିଲେ ଧନ ହାନି ସହ ଦୁର୍ଭାଗ୍ୟର ସାମ୍ନା ମଧ୍ୟ କରିବାକୁ ପଡିପାରେ।
୧. ଶନିବାର ଦିନ କଳା ରଙ୍ଗର କପଡା କିମ୍ବା କଳା ଜୋତା କିଣିବା ଉଚିତ ନୁହେଁ। ଏହାଦ୍ୱାରା ଶନିଦେବ କ୍ରୋଧିତ ହୋଇଥାନ୍ତି। ଏହାଦ୍ୱାରା ସବୁ କାର୍ଯ୍ୟରେ ଅସଫଳତା ମିଳିଥାଏ ଏବଂ ଭାଗ୍ୟ ମଧ୍ୟ ସାଥ ଦେଇନଥାଏ।
୨. ଶନିବାର ଦିନ ଲୁଣ କିଣିବା ଉଚିତ ନୁହେଁ। ଶନିବାର ଦିନ ଲୁଣ କିଣିଲେ ବ୍ୟକ୍ତି ଋଣି ହୋଇଯାଇଥାଏ ଏବଂ ନାନା ରୋଗ ମଧ୍ୟ ହୋଇଥାଏ ବୋଲି କୁହାଯାଏ।
